Danaide

E Danaide, figure di a mitulugia greca, eranu e cinquanta figliole di Danao (chì l'avia avute in parte da Polisso, in parte da Pieria è in parte da altre donne è ninfe), prutagoniste di vicende mitulogiche da e quale saria derivata l'origine di u populu di i Danai, vene à dì i Grechi. Ste vicende s'intriccionu incù l'antagunismu frà i dui fratelli Egittu è Danao, u prima essendu rè d'Egittu è babbu di 50 figlioli masci, u sicondu rè di Libia.

E 50 figliole di Danao, rifiutendu di marità si incù i figlioli d'Egittu chì eranu i so cucini, fughjitinu incù u babbu à Argo. I ghjovani u suvitonu è e custrinsenu à u matrimoniu. Danao dete à ognuna l'ordine d'uccide u so propriu maritu. Tutti ubbiditinu eccittuatu Ipermnestra, chì avia spusatu Linceo. In seguitu Danao fece spusà e 49 figliole incù principi è ghjente di u locu, dendu cusì origine à i Danai. Linceo ùn tarderà micca à vindicà i so fratelli uccidendu tutte e Danaide è risparmiendu da a morte a sola Ipermnestra.

 A cundanna 
In l'inferni, e Danaide, fubbenu rinchjuse in a zona di u Tartaru è funu cundannate da Zeus à riempie d'acqua una grande botte chì avia u fondu tafunatu. Cusì quanta acqua ci lampavanu tanta ni escìa. Fù cusì usatu com'è manera di dì a botte di e Danaide paragunendu l'amministrazione o e famiglie spendione chì ùn riescenu micca à mette qualcosa da cantu è chì spendenu subitu subitu tuttu ciò ch'elle guadagnanu.

A ligenda di e Danaide fù una fonte d'inspirazione per a tragedia E Supplici d'Eschilu.

 Nomi 
Eccu un elencu di parechje di e Danaide cunnisciute:

 # Nome Sposu note1 Actea Perifante Assassinò u maritu a prima notte di nozze annantu à ordine di u babbu.2 Amimone, o Ipermnestra Linceo U prima nome significheghja "senza colpa", u sicondu "grande sposa"3 Astioca (o Astioche)  4 Antelia Cisseo Assassinò u maritu a prima notte di nozze annantu à ordine di u babbu.Pseudo-Apollodoru, Bibbiuteca, 2.1.55 Autonoe Euriloco Assassinò u maritu a prima notte di nozze annantu à ordine di u babbu.6 Brice Ctonio Assassinò u maritu a prima notte di nozze annantu à ordine di u babbu.7 Cleodore (o Cleodora) Lisso Assassinò u maritu a prima notte di nozze annantu à ordine di u babbu.8 Cleopatra Ermo Assassinò u maritu a prima notte di nozze annantu à ordine di u babbu.9Crisotemi Asteride Assassinò u maritu a prima notte di nozze annantu à ordine di u babbu.10 Elettra Peristene Assassinò u maritu a prima notte di nozze annantu à ordine di u babbu.11 Erato Bromio Assassinò u maritu a prima notte di nozze annantu à ordine di u babbu.12 Euridice Driante Assassinò u maritu a prima notte di nozze annantu à ordine di u babbu.13 Evippe Imbro Assassinò u maritu a prima notte di nozze annantu à ordine di u babbu.14 Glaucippe Potamone Assassinò u maritu a prima notte di nozze annantu à ordine di u babbu.15 Ipermnestra Linceo Unica superstite, ùn ubbidì micca à u vulè di u babbu.16 Isonoe  Da Zeus ebbe Orcomeno.17 Pirene Agattolemo Assassinò u maritu a prima notte di nozze annantu à ordine di u babbu.18 Stigne Polittore Assassinò u maritu a prima notte di nozze annantu à ordine di u babbu.19 Teano Fante Assassinò u maritu a prima notte di nozze annantu à ordine di u babbu.

 Note 

Categoria:Parsunaghji di a mitulugia greca
Categoria:Puniti in l'Ade

Fonte
'Ss'articulu pruvene in parte o in tutalità da l'articulu currispundente di a wikipedia in talianu.